ועדת העבודה, הרווחה והבריאות, כנסת 18, פרוטוקול מספר 332, 2010-07-15 11:30

חיים כץ: יום חמישי בשבוע, ד' באב, ה-15 ביולי 2010 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום צווים ותקנות לעדכון תגמולים לנכי צה"ל, למשפחות שכולות ולחיילים.

חיים כץ: אנחנו נעבור על התקנות ואם יש למישהו לומר משהו, יאמר.

חיים כץ: מה שצריך לאשר, נאשר, ומה שלא – לא.

זיו מגור: צו משפחות חיילים שנספו במערכה (תגמולים ושיקום) (העלאת שיעורי תגמולים) (הוראת שעה), התש"ע-2010.

זיו מגור: בתוקף סמכותי לפי סעיף 1(ב) לחוק משפחות חיילים שנספו במערכה (תגמולים ושיקום), התש"י-1950 (להלן – החוק) בהתייעצות עם שר האוצר ובאישור ועדת העבודה, הרווחה והבריאות של הכנסת, אני מצווה לאמור:     1.	תגמולים לאלמנה עם יתומים     התגמול החודשי לעניין סעיף 8(ב) לחוק הוא 222.7 אחוזים מהדרגה הקובעת כאמור בסעיף 8(א) לחוק.

זיו מגור: התגמול החודשי לעניין סעיף 10(א) לחוק הוא 89.1 מסך כל המשכורת הנהוגה באותה שעה לגבי עובד המדינה שדרגת משכורתו היא 19 של הדירוג המינהלי.

זיו מגור: אני מבקש לא להצביע על זה עכשיו.

ניר קליגר: גיל, מנכ"ל ארגון אלמנות ויתומי צה"ל, מיד מגיע.

ניר קליגר: הוא בדרך משירות מילואים וביקש להתנצל על האיחור.

חיים כץ: אם הוא יגיע, אנחנו נדון בנושא.

זיו מגור: אם כן, נדלג על כך.

ערן יוסף: אפשר להתחיל מתקנות הנכים.

חיים כץ: תקנות הנכים, מתקנה (5)

זיו מגור: צו הנכים (תגמולים ושיקום) (העלאת שיעורי השכר הקובע והתגמול לנכה מחוסר פרנסה ונצרך) (הוראת שעה), התש"ע-2010     1.	שיעור השכר הקבוע 	 השכר הקובע כאמור בסעיף 1 לחוק יהיה 130.2 אחוזים מסך כל המשכורת המשתלמת לעובד מדינה שדרגת משכורתו היא 17 של הדירוג המינהלי ושמשתלמת לו תוספת למשכורתו בזכות בן משפחה.

זיו מגור: 2.	שיעור תגמול מחוסר פרנסה.

זיו מגור: תגמול מחוסר פרנסה כאמור בסעיף  6(ג) ו-(ד) לחוק יהיה –     (1)	לנכה שדרגת נכותו מ-10 עד 18 אחוזים, 51.6 מדרגה הקובעת ואם יש לנכה ילד, 75.4 מהדרגה הקובעת.

זיו מגור: (2)	לנכה שדרגת נכותו מ-19 עד 39, 75.4 מהדרגה הקובעת, ואם יש לנכה ילד, 107.3 מהדרגה הקובעת.

זיו מגור: (3)	לנכה שדרגת נכותו מ-40 עד 100 אחוזים – 107.3 מהדרגה הקובעת, ואם יש  לנכה ילד, 139.1 אחוז מהדרגה הקובעת.

זיו מגור: 3.	הדרגה הקובעת     הדרגה הקובעת לעניין סעיף 6(ג) לחוק תהיה סך כל המשכורת המשתלמת לעובד המדינה שדרגת משכורתו היא 22 של הדירוג המינהלי ושאין משתלמת לו תוספת שכר בזכות בן משפחה.

זיו מגור: 4.	תגמול לנכה נצרך     התגמול לנכה נצרך כאמור בסעיף 7(א) לחוק יהיה 158.6 מסך כל המשכורת המשתלמת לעובד המדינה שדרגת משכורתו 22 של הדירוג המינהלי ואם יש לנכה ילד, 176.2 אחוז מהדרגה הקובעת.

זיו מגור: 5.	תוספת מיוחדת עקב פרישה מוקדמת     תוספת מיוחדת עקב פרישה מוקדמת כאמור בסעיף 7(ד) לחוק לא תעלה על 98.3 אחוז מן המשכורת המשולמת לעובד המדינה שדרגת משכורתו היא 17 של הדירוג המינהלי.

זיו מגור: צו הליכים (תגמולים ושיקום) (העלאת שיעורי השכר הקובע והתגמול לנכה מחוסר פרנסה ונצרך), התשס"ט-2009 – בטל.

זיו מגור: 7.	תחילה     תחילתו של צו זה ביום י"ג בתשרי התש"ע (1 באוקטובר 2009) ותוקפו עד יום ט"ז בניסן התש"ע (31 במרץ 2010).

חיים כץ: אתם נציגי הצבא?

אליהו גיטמן: אנחנו נציגי משרד הביטחון.

אליהו גיטמן: היועץ המשפטי יצא לרגע.

אליהו גיטמן: הנה, הוא חזר.

חיים כץ: לאן הלכת?

חיים כץ: אנחנו כבר קראנו את התקנה.

ערן יוסף: יצאתי לבקש שיבדקו את נושא המשפחות.

חיים כץ: אין לכם הערות?

ערן יוסף: אין הערות.

חיים כץ: אנחנו מצביעים.

חיים כץ: ה צ ב ע ה     תקנה (5) – אושרה

זיו מגור: תקנות הנכים (טיפול רפואי) (תיקון) (הוראת שעה), התש"ע-2010     לעניין הזה, תקנות הנכים (טיפול רפואי), לפי הסעיפים שמסמיכים בחוק הנכים, אני מדלג על זה  כי אין צורך באישור הוועדה לעניין הזה.

זיו מגור: בתוקף סמכותי לפי סעיפים 7(ב) ו-48 לחוק הנכים (תגמולים ושיקום) התש"ט-1959 (נוסח משולב) ובאישור ועדת העבודה, הרווחה והבריאות של הכנסת, אני מתקין תקנות אלה.

זיו מגור: 1.	תיקון תקנה 2     בתקנה 2(א) לתקנות הנכים (תגמולים ושיקום), תוספת למימון צרכים מיוחדים, התשס"ג-2003, במקום "68.64" יבוא "68.99".

זיו מגור: 2.	תחילה     תחילתן של תקנות אלה ביום י"ג בתשרי התש"ע (1 באוקטובר 2009) עד יום ט"ז בניסן התש"ע (31 במרץ 2010).

חיים כץ: מה זה 68.64 ויבוא 68.99?

ערן יוסף: אנחנו מדברים על עדכון התגמולים בהתאם להסכם עם ארגון הנכים.

ערן יוסף: בתקנה הקיימת מופיע המספר 68.44.

חיים כץ: מה זה 68.44?

קריאה: שקלים.

חיים כץ: וזה עולה ב-30 אגורות?

ערן יוסף: זה עולה ב-35 אגורות.

חיים כץ: זה עדכון של 3 אחוזים?

קריאה: חצי אחוז.

חיים כץ: מה זה חצי אחוז?

חיים כץ: מאיפה נולד חצי אחוז?

אליהו גיטמן: אולי נציג את החשבון באופן כללי שהוא רלוונטי לגבי כל התקנות.

חיים כץ: תאמר בכמה היה העדכון.

אליהו גיטמן: ההצמדה לכל שלושת האוכלוסיות עליהן אנחנו מדברים מבוססת על הסכם שנעשה אתן עוד משנת 1986 ואנחנו פועלים על פי זה.

אליהו גיטמן: על פי ההסכם הזה פעמיים בשנה נעשית בדיקה מול מדד מסוים שמתפרסם על ידי הלשכה המרכזית לסטטיסטיקה שנקרא מדד שכר קהילתי ולפי ההתייקרות שהמדד הזה מצביע עליה, אנחנו מעדכנים.

אליהו גיטמן: המדד הזה, אנחנו בודקים אותו כל חצי שנה.

אליהו גיטמן: באפריל 2009 הוא נבדק ונמצא שהוא ירד.

אליהו גיטמן: לכן באפריל 2009 לא היה עדכון.

אליהו גיטמן: לפי ההסכם, כאשר יש ירידה, אין עדכון.

חיים כץ: מתי היה העדכון האחרון?

אליהו גיטמן: באוקטובר 2008.

אליהו גיטמן: באפריל 2009 הייתה ירידה.

חיים כץ: של כמה?

אליהו גיטמן: של אחוז.

אליהו גיטמן: 0.99.

אליהו גיטמן: כמעט אחוז.

אליהו גיטמן: הבדיקה הבאה, התחנה הבאה הייתה באוקטובר 2009, אז היה גידול של אחוז וחצי.

אליהו גיטמן: עכשיו אנחנו מעדכנים את האחוז וחצי הזה.

חיים כץ: כשהיה שלילי, לא מתייחסים אליו?

חיים כץ: אנחנו לא מורידים אותו אלא סופרים אותו אחר כך?

אליהו גיטמן: אנחנו סופרים אותו אחר כך.

חיים כץ: זאת אומרת, כל התקנות האלה הן 0.6?

אליהו גיטמן: לא, זה אחד וחצי.

חיים כץ: זה לא אחד וחצי.

אליהו גיטמן: בשישה חודשים אנחנו מקזזים את החצי שנה בה  הייתה ירידה ואחר כך אנחנו נותנים את האחוז וחצי.

אליהו גיטמן: עד אפריל 2010, זה חצי אחוז, ומאפריל 2010 זה אחוז וחצי.

חיים כץ: מאפריל 2010 אנחנו עוד לא מעדכנים.

אליהו גיטמן: בגין ההתייקרות הזאת כן מעדכנים.

אליהו גיטמן: זאת התייקרות שמשפיעה קדימה.

ערן יוסף: יש כאן שני קבצים של תקנות וצווים.

ערן יוסף: קובץ אחד מדבר על עד אפריל.

חיים כץ: העניין נראה לי לא רציני ואני אומר לך.

חיים כץ: אם שר הביטחון מבקש ממני בהול לעדכן ומדובר כאן על כלום, יכול להיות שהזמן שלי הוא זמן הפקר.

חיים כץ: אם הוא בא לעדכן 30-40 אגורות, זה לא רציני.

אליהו גיטמן: זה לא 40 אגורות.

אליהו גיטמן: בסך הכל מדובר במיליונים רבים.

חיים כץ: אני לא מסתכל על הסך כל אלא אני מסתכל על הבן אדם.

אליהו גיטמן: גם עבור הבן אדם.

חיים כץ: איך?

חיים כץ: אני רואה כאן 30 אגורות.

אליהו גיטמן: זאת משקולת, אבל אדם מקבל מספר משקולות.

חיים כץ: בסך הכל שני שקלים?

אליהו גיטמן: לא.

חיים כץ: כמה זה יוצא בסך הכל?

ערן יוסף: זה מאות שקלים לבן אדם.

חיים כץ: איך מאות שקלים?

ערן יוסף: כי זאת נקודה אחת.

חיים כץ: איך 0.6 אחוז יכול להיות מאות שקלים?

איליה כץ: זה 0.6 מתוך שני מיליון.

חיים כץ: לא, פר בן אדם.

איליה כץ: תחלק את 2 מיליון השקלים לאוכלוסייה של 70 אלף אנשים.

חיים כץ: דבר אתי פר בן אדם.

חיים כץ: תחלק בבית ותבוא אלי ותאמר לי פר בן אדם.

איליה כץ: פר בן אדם אי אפשר לומר, כי כל אחד מקבל סכום שונה.

חיים כץ: אתה באגף התקציבים לא יודע לומר לי פר בן אדם?

חיים כץ: אתה לא יודע לומר לי בממוצע כמה עולה?

חיים כץ: כמה מקבלים תגמולים?

חיים כץ: 20 אלף שקלים?

חיים כץ: כמה בן אדם מקבל?

ערן יוסף: תגמול לנצרך יכול להגיע ל-9,000 שקלים.

חיים כץ: מצוין.

חיים כץ: כמה זה  0.6?

חיים כץ: 54 שקלים.

חיים כץ: במקרה הכי גרוע, 54 שקלים.

חיים כץ: הבאתם את זה בהול.

ערן יוסף: זה העדכון המדדי שהיה.

חיים כץ: למה בהול?

ערן יוסף: ביקשנו שהדבר הזה יתבצע לפני פגרת הכנסת.

חיים כץ: למה?

חיים כץ: כי רצית שכל אחד יקבל עוד שני שקלים?

ערן יוסף: הדרישה לקבל את ה-5 שקלים או את ה-20 שקלים או את ה-100 שקלים, היא לא מצד משרד הביטחון שמשלם אלא מצד הארגונים, מצד הנכים והזכאים.

ערן יוסף: הם אלה שרוצים לקבל את זה.

ערן יוסף: התהליך על פי החוק היום הוא תהליך ארוך וסיזיפי שלוקח כמה חודשים עד שאנחנו יכולים לעשות את העדכונים.

חיים כץ: כשאני באתי לכאן לפני שנה, ההצמדה הייתה ל-2007 ולא מיהרתם.

חיים כץ: לא מיהרתם כאשר היה צריך לתת את התוספת שכר של המגזר הציבורי, את ה-36 אחוזים, את מענקי ההפרשים.

חיים כץ: לא מיהרתם.

ערן יוסף: זה לא נכון.

ערן יוסף: זה ניתן אוטומטית ואנחנו לא באים לכאן.

חיים כץ: סלח לי, אני אומר מה היה בוועדה ואני יודע איך אנסתי אותם לשלם את זה.

חיים כץ: שום דבר לא ניתן אוטומטית.

חיים כץ: ההצמדות היו ולא רצתם.

חיים כץ: אני יודע איזה קרב עשיתי כשאמרתי שאני רוצה שזה יהיה צמוד באופן קבוע.

חיים כץ: עכשיו אתם באים בבהילות מאתמול להיום על 20 אגורות.

חיים כץ: נתייחס בהתאם.

חיים כץ: זה לא רציני.

חיים כץ: ממש ממש לא רציני.

חיים כץ: אנחנו מצביעים על אישור תקנת תגמולים לנכים, תוספת משמעותית ורצוי לציין את הריצה המהירה של משרד הביטחון להוסיף תוספת שכר לזכאים בסכום של 35 אגורות.

חיים כץ: ה צ ב ע ה     אושר

זיו מגור: לגבי תקנה 8, אין צורך באישור הוועדה.

ערן יוסף: אנחנו מביאים לידיעת הוועדה את הצווים והתקנות שלא מצריכים אישור.

חיים כץ: אנחנו מודים לכם.

זיו מגור: תקנות משפחות חיילים שנספו במערכה (תגמולים ושיקום) (תשלום למימון צרכים מיוחדים) (תיקון מס' 2), התש"ע-2010

זיו מגור: בתקנה 1 לתקנות משפחות חיילים שנספו במערכה (תגמולים ושיקום), תשלום למימון צרכים מיוחדים, התשמ"ד-1984 (להלן – התקנות העיקריות), במקום הטבלא יבוא –     	(א)	הסעיף -     		(1)	סעיף 7 – תוספת בשקלים חדשים, 303.73.

זיו מגור: (2)	סעיף 8(ב) – 582.65 שקלים.

זיו מגור: (3)	סעיף 8(ג) – 582.65 שקלים בתוספת 373.11 בעד כל יתום שלאחר הראשון.

זיו מגור: (4)	סעיף 8(ד) – 303.73 שקלים.

זיו מגור: (5)	סעיף 9(א) – 373.11 שקלים.

זיו מגור: (6)	סעיף 13(1) – 373.11 שקלים.

זיו מגור: (7)	סעיף 13(2) – 373.11 שקלים בתוספת 373.11 שקלים בעד כל יתום שלאחר הראשון.

זיו מגור: (8)	סעיף 13(ב)(1) – 373.11 שקלים.

זיו מגור: (9)	סעיף 13(ב)(2) – 373.11 שקלים בתוספת 373.112 שקלים בעד כל יתום שלאחר הראשון.

זיו מגור: (ב)	לאלמנה של נספה הזכאית לתגמול לפי סעיף 8(ב) או 8(ג) והיא אם ליתום של נספה שמלאו לו 18 שנים וטרם מלאו לו 21 שנים – 373.11 שקלים.

זיו מגור: (ג)	לאלמנה של נספה הזכאית לתגמול לפי סעיף 8(ד) והיא אם ליתום של נספה שמלאו לו 21 שנים וטרם מלאו לו 24 שנים – 922.77 שקלים בתוספת 618.20 שקלים בעד כל יתום שלאחר הראשון.

זיו מגור: (ד)	לאלמנה של נספה שטרם מלאו לה 60 שנים הזכאית לתגמול לפי סעיף 8(ד) והיא אם ליתום או ליתומים של נספה שמלאו להם 24 שנים ויותר – 973.09 שקלים.

זיו מגור: בתקנה 1(א) לתקנות העיקריות, בתקנת משנה (א), במקום "561" יבוא "567".

זיו מגור: 3.	תיקון תקנה 1(ב)     	בתקנה 1(ב) לתקנות העיקריות, במקום "16,333 שקלים" יבוא "16,495 שקלים".

זיו מגור: 4.	תחילה     	תחילתן של תקנות אלה ביום י"ז בניסן התש"ע (1 באפריל 2010).

חיים כץ: אנחנו מצביעים.

חיים כץ: ה צ ב ע ה     תקנה 10 – אושרה פה אחד

זיו מגור: תקנות משפחות חיילים שנספו במערכה (תגמולים ושיקום) (חינוך יתומים לשם רכישת מקצוע או השכלה כללית או מקצועית) (תיקון מס' 2), התש"ע-2010     1.	תיקון תקנה 11     בתקנה 11(א) לתקנות משפחות חיילים שנספו במערכה (תגמולים ושיקום) (חינוך יתומים לרכישת מקצוע או השכלה כללית או מקצועית) התשי"ט-1959, בפסקה 4     	בתקנה היום כתוב במקום 52.0 אחוז, שיבוא 52.5 אחוז.

זיו מגור: בתקנות עצמן מופיע לא 52 אלא 51.7.

זיו מגור: מבחינת ההעלאה אין בעיה אלא שזה לא מדויק לפי מה שהתקנות מציינות כיום.

זיו מגור: רציתי להסב את תשומת לבכם שזה 51.7 ולא 52.

חיים כץ: אנחנו חוסכים לכם 30 אגורות.

זיו מגור: אנחנו מצביעים על ה-51.7.

זיו מגור: 2.	תחילה 	 	תחילתן של תקנות אלה ביום י"ז בניסן התש"ע (1 באפריל 2010).

ערן יוסף: כמו שהתחלתי להסביר קודם, יש כאן שני קבצים של תקנות.

ערן יוסף: קובץ ראשון מדבר על עד 1 באפריל.

ערן יוסף: אולי עשינו את זה בסדר הלא נכון.

ערן יוסף: לכן, כאשר אתה מסתכל על הנוסח שאתה מסתכל עכשיו שהוא מה-1 באפריל קדימה או מסתכל על התיקון, שהוא כאן, שהוא במסגרת זאת, אנחנו עושים שני תיקונים: האחד, עד ה-1 באפריל ואחד מה-1 באפריל.

ערן יוסף: היום רשום בתקנות 51.7 ואנחנו מאשרים עד ה-1 באפריל 52 ומה-1 באפריל 52.5.

זיו מגור: אני משאיר את זה במקום 52.

חיים כץ: אנחנו מצביעים.

חיים כץ: ה צ ב ע ה     תקנה 11 – אושרה פה אחד

זיו מגור: תקנות משפחות חיילים שנספו במערכה (תגמולים ושיקום) (הקלות ליתומים להשתלמות במוסדות להשכלה על תיכונית) (תיקון מס' 2), התש"ע-2010     1.	תיקון תקנה 10     בתקנה 10(א) לתקנות משפחות חיילים שנספו במערכה (תגמולים ושיקום) (הקלות ליתומים להשתלמות במוסדות להשכלה על תיכונית), התשי"ט-1959, בפסקה 3, במקום "52.0 אחוז" יבוא "52.5".

זיו מגור: 2.	תחילה     	תחילתן של תקנות אלה ביום י"ז בניסן התש"ע (1 באפריל 2010).

חיים כץ: אנחנו מצביעים.

חיים כץ: ה צ ב ע ה     תקנה 12 – אושרה פה אחד

זיו מגור: צו משפחות חיילים שנספו במערכה (תגמולים ושיקום) (מענק נישואין ליתום) (תיקון מס' 2), התש"ע-2010     1.	החלפת סעיף 2     במקום סעיף 2 לצו משפחות חיילים שנספו במערכה (תגמולים ושיקום) (מענק נישואין ליתום), התשמ"ד-1982, יבוא:     סכום מענק הנישואין.

זיו מגור: קצין תגמולים ישלם ליתום לפי סעיף 29 לחוק מענק נישואין בסכום של 113.995 שקלים.

זיו מגור: 2.	תחילה     תחילתו של צו זה ביום י"ז בניסן התש"ע (1 באפריל 2010).

חיים כץ: אנחנו מצביעים.

חיים כץ: ה צ ב ע ה     תקנה 13 – אושרה פה אחד

זיו מגור: צו הנכים (תגמולים ושיקום) (העלאת שיעורי השכר הקובע והתגמול לנכה מחוסר פרנסה ונצרך), התש"ע-2010     1.	שיעור השכר הקובע     השכר הקובע כאמור בסעיף 1 לחוק יהיה 131.5 אחוזים מסך כל המשכורת המשתלמת לעובד המדינה שדרגת משכורתו היא 17 של הדירוג המינהלי ושאין משתלמת לו תוספת למשכורתו בזכות בן משפחה.

זיו מגור: 2.	שיעור תגמול מחוסר פרנסה     תגמול מחוסר  פרנסה כאמור בסעיף 6(ג) ו-(ד) לחוק יהיה:     (1)	לנכה שדרגת נכותו מ-10 עד 18 אחוזים – 52.1 מהדרגה הקובעת ואם יש לנכה ילד, 76.1 אחוזים מהדרגה הקובעת.

זיו מגור: (2)	לנכה שדרגת נכותו מ-19 עד 390 אחוזים – 76.1 אחוזים מהדרגה הקובעת ואם יש לנכה ילד, 108.4 אחוזים מהדרגה הקובעת.

זיו מגור: (3)	לנכה שדרגת נכותו מ-40 עד 100 אחוזים – 108.4 אחוזים מהדרגה הקובעת, ואם יש לנכה ילד, 140.5 אחוזים מהדרגה הקובעת.

זיו מגור: 3.	 הדרגה הקובעת     הדרגה הקובעת לעניין סעיף 6(ג) לחוק תהיה סך כל המשכורת המשתלמת לעובד המדינה שדרגת משכורתו היא 22 של הדירוג המינהלי ושאין משתלמת לו תוספת שכר בזכות בן משפחה.

זיו מגור: 4.	התגמול לנכה נצרך     התגמול לנכה נצרך כאמור בסעיף 7(א) לחוק יהיה 160.2 אחוזים מסך כל המשכורת המשתלמת לעובד המדינה שדרגת משכורתו היא 22 של הדירוג המינהלי, ואם יש לנכה ילד, 178.0 אחוזים מהדרגה הקובעת.

זיו מגור: 5.	תוספת מיוחדת עקב פרישה מוקדמת     תוספת מיוחדת עקב פרישה מוקדמת כאמור בסעיף 7(ד) לחוק לא תעלה על 99.3 אחוזים מן המשכורת המשולמת לעובד המדינה שדרגת משכורתו היא 17 של הדירוג המינהלי.

זיו מגור: 6.	תחילה     	תחילתו של צו זה ביום י"ז בניסן התש"ע (1 באפריל 2010).

חיים כץ: אנחנו מצביעים.

חיים כץ: ה צ ב ע ה     תקנה 18 – אושרה פה אחד

זיו מגור: תקנות הנכים (תגמולים ושיקום) (תוספת למימון צרכים מיוחדים) (תיקון מס' 2),

זיו מגור: 1.	תיקון תקנה 2     בתקנה 2(א) לתקנות הנכים (תגמולים ושיקום) (תוספת למימון צרכים מיוחדים, התשס"ג-2003, במקום 68.99     אני מניח שאנחנו מדברים על אותו הדבר כי היום כתוב 68.64.

ערן יוסף: אותו הדבר.

ערן יוסף: את זה כבר תיקנו.

זיו מגור: יבוא 69.68.

זיו מגור: 2.	תחילה     	תחילתן של תקנות אלה ביום י"ז בניסן התש"ע (1 באפריל 2010).

חיים כץ: אנחנו מצביעים.

חיים כץ: ה צ ב ע ה     תקנה מספר 16 – אושרה פה אחד

זיו מגור: תקנות הנכים (תגמולים ושיקום) (לימודים לרכישת מקצוע)     	אין צורך באישור הוועדה.

זיו מגור: גם על התקנה הזאת אני מדלג כי אין צורך באישור הוועדה.

זיו מגור: אני חוזר לצו משפחות חיילים, הצו הראשון שהקראתי.

זיו מגור: לעניין התגמולים בעד יתומים שהאלמנה נישאה.

ערן יוסף: אכן הסעיף בוטל.

ערן יוסף: השאלה היא האם התגמולים ליתומים במצב הזה זהים לתגמולים שניתנים ליתומים האחרים.

גיל סימנהויז: יש כאן כנראה זנב שלא סודר או לא הספיק להיות מתוקן במסגרת התיקון לחוק משפחות חיילים שנספו במערכה שעל פיו אלמנה היא אלמנה ולא חשוב אם היא נישאה בשנית ויושב ראש הוועדה מכיר את הנושא יותר טוב מכולם.

גיל סימנהויז: מאחר שאין הבדל בין אלמנה שנישאה לבין אלמנה שלא נישאה, אין מקום שיהיה הבדל גם ביחס לאותם יתומים.

גיל סימנהויז: לכן צריך לבטל את הסעיף הזה בצו, את סעיף 3. הנושא מוסדר בחוק הראשי והיא מוכרת לפי סעיף תגמולים לאלמנה עם יתומים.

חיים כץ: אנחנו הזענו קשה על החוק הזה.

גיל סימנהויז: אני לא ארחיב כי יושב ראש הוועדה מכיר את זה יותר טוב מכולם.

גיל סימנהויז: יש כאן זנב ומדי פעם אנחנו מוצאים זנבות כאלו בהוראות ובחוק.

זיו מגור: מכיוון שקראתי את סעיפים 1 ו-2 לצו, אני ממשיך בסעיף 4.

זיו מגור: צו משפחות חיילים שנספו במערכה (תגמולים ושיקום) (העלאת שיעורי תגמולים, התשס"ט-2009 – בטל.

זיו מגור: 5.	תחילה     תחילתו של צו זה ביום י"ג בתשרי התש"ע (1 באוקטובר 2009) ותוקפו עד יום ט"ז בניסן התש"ע (31 במרץ 2010).

חיים כץ: אנחנו מצביעים.

חיים כץ: ה צ ב ע ה     תקנה 1 – אושרה פה אחד

זיו מגור: תקנות משפחות חיילים שנספו במערכה (תגמולים ושיקום) (תשלום למימון צרכים מיוחדים) (תיקון) (הוראת שעה) התש"ע-2010     1.	תיקון תקנה 1     בתקנה 1 לתקנות משפחות חיילים שנספו במערכה (תגמולים ושיקום) (תשלום למימון צרכים מיוחדים), התשמ"ג-1984 (להלן – התקנות העיקריות), במקום הטבלא יבוא –     (א)	הסעיף -     	(1)	סעיף 7 -  תוספת בשקלים חדשים – 3.74.

זיו מגור: (2)	סעיף 8(ב) – 576.92 שקלים חדשים     (3)	סעיף 8(ג) – 576.92 שקלים חדשים בתוספת 369.44 בעד כל יתום שלאחר הראשון.

זיו מגור: (4)	סעיף 8(ד) – 300.74 שקלים חדשים.

זיו מגור: (5)	סעיף 9(א) – 369.44 שקלים חדשים.

זיו מגור: (6)	סעיף 13(1) – 369.44 שקלים חדשים.

זיו מגור: (7)	סעיף 13(2) – 369.44 בתוספת 369.44 שקלים חדשים בעד כל יתום שלאחר הראשון.

זיו מגור: (8)	סעיף 13(ב)(1) -  	369.44 שקלים חדשים.

זיו מגור: (9)	סעיף 13(ב)(2) – 369.44 שקלים חדשים בתוספת 369.44 שקלים חדשים בעד כל יתום שלאחר הראשון.

זיו מגור: (ב)	לאלמנה של נספה הזכאית לתגמול לפי סעיף 8(ב) או 8(ג) והיא אם ליתום של נספה שמלאו לו 18 שנים וטרם מלאו לו 21 שנים – 369.44 שקלים חדשים.

זיו מגור: (ג)	לאלמנה של נספה הזכאית לתגמול לפי סעיף 8(ד) והיא אם ליתום של נספה שמלאו לו 21 שנים וטרם מלאו לו 24 שנים – 913.69 שקלים בתוספת 612.12 שקלים חדשים בעד כל יתום שלאחר הראשון.

זיו מגור: (ד)	לאלמנה של נספה שטרם מלאו לה 60 שנה, הזכאית לתגמול לפי סעיף 8(ד) והיא אם ליתום או ליתומים של נספה שמלאו להם 24 שנים ויותר – 963.51 שקלים חדשים.

זיו מגור: 2.	תיקון תקנה 1(א) -     	בתקנה 1(א) לתקנות העיקריות, בתקנת משנה (א), במקום "558" יבוא "561".

זיו מגור: 3.	תיקון תקנה 1(ב)     	בתקנה 1(ב) לתקנות העיקריות, במקום "16.251" יבוא "16,333".

זיו מגור: 4.	תחילה     תחילתן של תקנות אלה ביום י"ג בתשרי התש"ע (1 באוקטובר 2009) ותוקפן עד יום ט"ז בניסן התש"ע (31 במרץ 2010).

חיים כץ: אנחנו מצביעים.

חיים כץ: ה צ ב ע ה     תקנה מספר 2 – אושרה פה אחד

זיו מגור: תקנות משפחות חיילים שנספו במערכה (תגמולים ושיקום) (חינוך יתומים לשם רכישת מקצוע או השכלה כללית או מקצועית) (תיקון) (הוראת שעה), התש"ע-2010     1.	תיקון תקנה 11     בתקנה 11(א) לתקנות משפחות חיילים שנספו במערכה (תגמולים ושיקום) (חינוך יתומים לרכישת מקצוע או השכלה כללית או מקצועית), התשי"ט-1959, בפסקה 4, במקום "51.7" יבוא "52.0".

זיו מגור: 2.	תחילה     תחילתן של תקנות אלה ביום י"ג בתשרי התש"ע (1 באוקטובר 2009) ותוקפן עד יום ט"ז בניסן התש"ע (31 במרץ 2010).

חיים כץ: אנחנו מצביעים.

חיים כץ: ה צ ב ע ה     תקנה מספר 3 – אושרה פה אחד

זיו מגור: תקנות משפחות חיילים שנספו במערכה (תגמולים ושיקום) (הקלות ליתומים להשתלמות במוסדות להשכלה על תיכונית) (תיקון) (הוראת שעה), התש"ע-2010     1.	תיקון תקנה 10     בתקנה 10(א) לתקנות משפחות החיילים שנספו במערכה (תגמולים ושיקום) (הקלות ליתומים להשתלמות במוסדות להשכלה על תיכונית) התשי"ט-1959, בפסקה (3), במקום "51.7" יבוא "52.0 אחוזים".

זיו מגור: 2.	תחילה     תחילתן של תקנות אלה ביום י"ג בתשרי התש"ע (1 באוקטובר 2009) ותוקפן עד יום ט"ז בניסן התש"ע (31 במרץ 2010).

חיים כץ: אנחנו מצביעים.

חיים כץ: ה צ ב ע ה     תקנה מספר 4 – אושרה פה אחד

זיו מגור: צו משפחות חיילים שנספו במערכה (תגמולים ושיקום) (מענק נישואין ליתום) (תיקון) (הוראת שעה), התש"ע-2010     1.	החלפת סעיף 2     במקום סעיף 2 לצו משפחות חיילים שנספו במערכה (תגמולים ושיקום) (מענק נישואין ליתום), התשמ"ד-1982 יבוא:     סכום מענק הנישואין     קצין תגמולים ישלם ליתום לפי סעיף 29(א) לחוק מענק נישואין בסכום 112.874 שקלים חדשים.

זיו מגור: 2.	תחילה     תחילתו של צו זה ביום י"ג בתשרי התש"ע (1 באוקטובר 2009) ותוקפו עד יום ט"ז בניסן התש"ע (31 במרץ 2010).

חיים כץ: אנחנו מצביעים.

חיים כץ: ה צ ב ע ה     תקנה מספר 17 – אושרה פה אחד

זיו מגור: צו משפחות חיילים שנספו במערכה (תגמולים ושיקום) (העלאת שיעורי תגמולים) (הוראת שעה), התש"ע-2010     1.	תגמולים לאלמנה עם יתומים     התגמול החודשי לעניין סעיף 8(ב) לחוק הוא 224.9 אחוזים מהדרגה הקובעת כאמור סעיף 8(א) לחוק.

זיו מגור: 2.	התגמול החודשי לעניין סעיף 10(א) לחוק הוא 90.0 אחוזים מסך כל המשכורת הנהוגה אותה שעה לגבי עובד המדינה שדרגת משכורתו היא 19 של הדירוג המינהלי.

זיו מגור: את סעיף 3, בדומה לצו הקודם, לא נקריא ואני עובר לתחילה שהוא יהיה סעיף 3.     3.	תחילה     	תחילתו של צו זה ביום י"ז בניסן התש"ע (1 באפריל 2010).

חיים כץ: אנחנו מצביעים.

חיים כץ: ה צ ב ע ה     תקנה מספר 1 – אושרה פה אחד